Omo Baba Olowo

ni àwo-orin àkọ́kọ́ ti olórin ilẹ̀ Nàìjíríà, ìyẹn Davido máa gbé jáde. HKN Music ló ṣe agbátẹrù orin yìí ní ọjọ́ kẹtàdínlógún oṣù Keje, ọdún 2012, tí ó sì jẹ́ àhunpọ̀ orin Afrobeats àti hip hop. Àwọn tó gbé àwo-orin yìí jáde ni Jay Sleek, Maleek Berry, GospelOnDeBeatz, Spellz, Dokta Frabz, Mr. Chidoo, Theory Soundz àti Shizzi. Lára àwọn olórin tí ó farahàn nínú àwo-orin Omo Baba Olowo ni Naeto C, Sina Rambo, B-Red, Kayswitch, Ice Prince, May D àti 2 Face Idibia. Lára àwọn orin inú àwo-orin náà ni "Back When", "Dami Duro", "Ekuro", "Overseas", "All of You", "Gbon Gbon", àti "Feel Alright".

Omo Baba Olowo gba ọ̀pọ̀lọpọ̀ ìbẹnuàtẹ́lù láti ọwọ́ àwọn ènìyàn tí wọ́n ní àríwísí sí ìgbórinkalẹ̀ orin náà, tí wọ́n sì bu ẹnu àtẹ́ lu ìṣọwọ́kọrin Davido. Àwo-orin náà gba àmì-ẹ̀yẹ fún ìsọ̀rí Àwo-orin tó dára jù lọ ní, ìyẹn Best R&B/Pop Album ní The Headies 2013. Bákan náà ni wọ́n yàn án fún àwo-orin tó dára jù lọ ní Nigeria Entertainment Awards, ní ọdún 2013.

 Ayẹyẹ ìfilọ́lẹ̀ 
Ní ọjọ́ kejìlélógún oṣù Keje ọdún 2012, wọ́n ṣe ayẹyẹ ìfilọ́lẹ̀ àwo-orin náà ní Expo Hall ti Eko Hotels and Suites ní Victoria Island, Lagos. Bàbá Davido, ìyẹn Adedeji Adeleke àti Aliko Dangote fi ìjókòó wọn yẹ àyẹyẹ náà sí. Àwọn gbajúgbaja olórin àti òṣèré bí i D'banj, Naeto C, Toke Makinwa, Daddy Freeze, àti Funke Akindele, náà farahàn níbi ayẹyẹ náà.

 Àhunpọ̀ orin 
Orin àkọ́kọ́ inú àwo-orin náà ni "All of You", èyí tó jẹ́ orin tí gbẹ̀du rẹ̀ ń lọ lẹ́sẹẹsẹ. Nínú orin "Dollars in the Bank", Davido sọ̀rọ̀ nípa àwọn olójúkòkòrò ènìyàn tó fẹ́ràn òun nítorí owó tí òun ní. Nínú "Video", ó fi ète sọ fún ọ̀kan lára àwọn afẹ́nifẹ́rere rẹ̀ kí ó ṣe fọ́nrán kan pẹ̀lú òun. "Mary Jane" ní ìtumọ̀ méjì. Ní èrèfẹ́, orin náà dá lórí "ọmọbìnrin burúkú kan" tó máa ń jẹ́ kí orí Davido laná, àmọ́ ní kúnlẹ̀kúnlẹ̀, ó jẹ́ àdàpè fún igbó. Nínú orin àlùjó "Gbon Gbon", olùṣàgbéjáde orin náà, ìyẹn Shizzi ṣe ẹ̀da "Dami Duro". "No Visa" jẹ́ àhunpọ̀ Europop àti Azonto. "All of You", "Feel Alright", "New Skul Tinz" , àti "Enter the Center", wà nínú àwo-orin náà.

 Orin àdákọ 
"Back When", tó jẹ́ ọ̀kan lára àwọn orin àdákọ inú àwo-orin náà jáde ní ọjọ́ keje oṣù Karùn-ún, ọdún 2011. Nínú orin yìí, ó ṣàfihàn Naeto C tó kọ ẹsẹ kan nínú orin náà, èyí tí wọ́n gbà sílẹ̀ ní Old Kent Road ní ìlú London. Clarence Peters ya fọ́nrán orin fún "Back When" ní Nàìjíríà tí wọ́n sì gbé síta ní ọjọ́ kẹsàn-án oṣù Karùn-ún ọdún 2011 sí orí YouTube. Orin àdákọ kejì inú àwo-orin náà ni "Dami Duro", tí wọ́n gbé síta ní ọjọ́ ọgbọ́n oṣù Kẹwàá ọdún 2011. Peters ló ya fọ́nrán orin náà ní Èkó.

Orin àdákọ ẹlẹ́ẹ̀kẹta inú àwo-orin náà ni "Ekuro", tí wọ́n gbé jáde ní ọjọ́ karùndínlọ́gbọ̀n oṣù Kìíní ọdún 2012. Olórin ilẹ̀ Nàìjíríà, ìyẹn Aramide ṣe àdákọ orin náà. Antwan Smith ló ya fọ́nrán orin "Ekuro" ní Miami. Wọ́n gbé "Overseas" jáde ní ọjọ́ kẹfà oṣù Karùn-ún ọdún 2012. Ó ṣàfihàn Sina Rambo, tí Shizzi sì gbé orin náà jáde. 

 Ìtẹ́wọ́gbà 
Omo Baba Olowo gba ọ̀pọ̀lọpọ̀ àríwísí. Ayomide Tayo ti Nigerian Entertainment Today fún àwo-orin náà ní àmì mẹ́ta àti àbọ̀ nínú àmì márùn-ún, tí ó sì fi ìdí ẹ̀ múlẹ̀ pé "ìṣọwọ́kọrin Davido ní láti dára si, bẹ́ẹ̀ sì ni ohùn rẹ̀ nílò àtúnṣe". Tayo tún bu ẹnu àtẹ́ lu aṣagbátẹrù orin náà tí ò bo kùdìẹ̀kudiẹ Davido.

 Àwọn olórin mìíràn tó farahàn nínú àwo-orin náà 
Credits adapted from the album's back cover.
 David "Davido" Adeleke – primary artist, writer, executive producer, mastering
 Adewale Adeleke –  executive producer
 Dr. Adedeji Adeleke – executive producer
 Asa Askia – co-executive producer
 Sharon Adeleke – co-executive producer
 Kamal Ajiboye – co-executive producer
 Shizzi – producer, mastering
 Jerry "Jay Sleek" Shelika – producer
 Maleek Berry – producer
 Gospel "OnDeBeatz" Obi – producer
 Mr. Chidoo – producer
 Spellz – producer
 Dokta Frabz – producer
 Theory Soundz – producer, mixing, mastering
 Naetochukwu Chikwe – featured artist, writer
 Kehinde Oladotun Oyebanjo – featured artist
 Shina "Rambo" Adeleke – featured artist, writer
 Bayo "B-Red" Adeleke – featured artist, producer, writer
 Panshak Zamani – featured artist, writer
Akinmayokun "May D" Awodumila – featured artist, writer
 Innocent Ujah Idibia – featured artist, writer
 TCD Photography – cover art photography

 Àwọn ìtọ́kasí